CELEX: 31977D0585
Language: sk
Date: 1977-07-25 00:00:00
Title: Rozhodnutie Rady z 5. júla 1977 o uzavretí Dohovoru o ochrane Stredozemného mora predi znečistením a protokolu na prevenciu znečišťovania Stredozemného mora odpadom zhadzovaným z lodí a lietadiel

Dôležité právne oznámenie

|

31977D0585

Úradný vestník L 240 , 19/09/1977 S. 0001 - 0002 Fínske špeciálne vydanie: Kapitola 11 Zväzok 3 S. 0176  Španielske špeciálne vydanie: Kapitola 15 Zväzok 2 S. 0003  Švédske špeciálne vydanie: Kapitola 11 Zväzok 3 S. 0176  Portugalské špeciálne vydanie Kapitola 15 Zväzok 2 S. 0003 

		Rozhodnutie Radyz 5. júla 1977o uzavretí Dohovoru o ochrane Stredozemného mora predi znečistením a protokolu na prevenciu znečišťovania Stredozemného mora odpadom zhadzovaným z lodí a lietadiel(77/858/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrh od Komisie,so zreteľom na stanovisko Zhromaždenia [1],keďže článok 24 Dohovoru o ochrane Stredozemného mora pred znečistením ustanovuje, že dohovor a protokoly, na ktoré sa vzťahuje, sú otvorené na podpis Európskeho hospodárskeho spoločenstva;so zreteľom na prehlásenie Rady Európskych spoločenstiev a zástupcov vlád členských štátov, ktorí sa zišli na zasadnutí Rady z 22. novembra 1973 o akčnom programe Európskych spoločenstiev pre životné prostredie [2];keďže tento program kladie dôraz okrem iného na fakt, že znečisťovanie mora postihuje celé spoločenstvo, tak pre významnú úlohu, ktorú zohráva more pri ochrane a rozvoji druhov ako aj pre dôležitosť námornej dopravy pre harmonický hospodársky rozvoj spoločenstva;keďže naviac uvedený akčný program uvedený vyššie a smernica Rady 76/446/EHS zo 4. mája 1976 o znečisťovaní spôsobeným určitými nebezpečnými látkami vypúšťanými do morského prostredia spoločenstva [3] stanovuje, aby spoločenstvo zaviedlo určité opatrenia na zníženie rôznych druhov znečisťovania mora;keďže dohovor o ochrane Stredozemného mora pred znečistením najmä stanovuje, že by sa mali prijať určité vhodné opatrenia na prevenciu a zníženie znečisťovania spôsobovaného odpadmi zhadzovanými z lodí a lietadiel, znečisťovania pochádzajúceho z prieskumov a využívania pevninskej plochy, morského dna a jeho vrstiev a znečisťovania z pozemných zdrojov;keďže článok 73 dohovoru stanovuje, že žiadna strana sa nemôže stať zmluvnou stranou, pokiaľ sa zároveň nestane zmluvnou stranou minimálne jedného z protokolov, a že žiadna strana sa nemôže stať zmluvnou stranou protokolu, pokiaľ nie je, alebo sa súčasne nestane, zmluvnou stranou dohovoru;keďže je nevyhnutné, aby spoločenstvo uzavrelo tento dohovor a protokol o prevencii znečisťovania Stredozemného mora odpadom zhadzovaným z lodí a lietadiel so zámerom dosiahnuť v rámci operácii na spoločnom trhu jeden z cieľov spoločenstva v oblasti ochrany životného prostredia; keďže naviac nie je v zmluve žiadne ustanovenie, ktoré by v tomto smere vytváralo potrebné právomoci;keďže dohovor a uvedený protokol boli v mene spoločenstva podpísané 13. septembra 1976,PRIJALA TOTO ROZHODNUTIE:Článok 1Dohovor o ochrane Stredozemného mora pred znečisťovaním a protokol o prevencii znečisťovania Stredozemného mora odpadom zhadzovaným z lodí a lietadiel sa týmto uzatvára v mene Európskeho hospodárskeho spoločenstva.Texty dohovoru a protokolu je pripojené v prílohe tohoto rozhodnutia.Článok 2Predseda Rady Európskych spoločenstiev uloží listinu o uzavretí dohovoru v mene Európskeho hospodárskeho spoločenstva, podľa ustanovení článku 25 tohto dohovoru [4].V Bruseli 25. júla 1977Za RadupredsedaH. Simonet[1] Ú. v. ES C 259, 4.11.1976, s. 42.[2] Ú. v. ES C 112, 20.12.1973, s. 1.[3] Ú. v. ES L 129, 18.5.1976, s. 23.[4] Dátum nadobudnutia platnosti dohovoru a protokolu bude uverejnený generálnym sekretariátom Rady v Úradnom vestníku Európskych spoločenstiev.--------------------------------------------------